ผถห. SSP ไฟเขียว “ปันผลหุ้น-เงินสด” พ่วง “วอแรนต์” ฟรี
ผู้ถือหุ้น SSP อนุมัติจ่ายปันผลเป็นหุ้น และเงินสด พ่วงแจก “วอแรนต์” ฟรี กำหนดขึ้น XD 13 พ.ค. กำหนดจ่าย 28 พ.ค.64
11 พ.ค. 2564

คุณกำธร วังอุดม ประธานกรรมการ, คุณวรุตม์ ธรรมาวรานุคุปต์ ประธานเจ้าหน้าที่บริหาร พร้อมด้วยคณะกรรมการและผู้บริหาร บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP ร่วมการประชุมสามัญผู้ถือหุ้นประจำปี 2564 ผ่านระบบสื่ออิเล็กทรอนิกส์ (E-AGM)
โดยที่ประชุมได้อนุมัติเป็นเอกฉันท์ผ่านทุกวาระ และอนุมัติจ่ายปันผลงวดปี 63 เป็นหุ้นในอัตรา 10 หุ้นสามัญต่อ 1 หุ้นปันผล และจ่ายเป็นเงินสดในอัตรา 0.011111 บาท/หุ้น กำหนดขึ้น XD วันที่ 13 พ.ค. 64 กำหนดจ่ายวันที่ 28 พ.ค.64 พร้อมแจกวอแรนต์ SSP-W1 และ SSP-W2
ทั้งนี้บริษัทฯได้ให้ข้อมูลผลการดำเนินงานปีที่ผ่านมา และมั่นใจจะสามารถ COD โซลาร์ฟาร์มญี่ปุ่น และวินด์ฟาร์มเวียดนามภายในปีนี้ดันกำลังผลิตแตะ 200 MW ตามแผน กิจกรรมดังกล่าวจัดขึ้น ณ ห้องประชุม บริษัท เสริมสร้าง พาวเวอร์ คอร์ปอเรชั่น จำกัด (มหาชน)  เมื่อเร็ว ๆ นี้